
Parlamentul  României

Camera  Deputaţilor

Comisia pentru industrii si servicii

Bucureşti 17.11.2010                                                                                                                                                                           Nr. 23/273/2010

A V I Z
asupra proiectului de Lege pentru modificarea art.32 alin.(3) din Ordonanţa de urgenţă
a Guvernului nr.195/2005 privind protecţia mediului

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, cu proiectul de Lege pentru modificarea art.32 alin.(3) din Ordonanţa de urgenţă a Guvernului nr.195/2005 privind protecţia mediului, transmis cu adresa nr. PLx 501 din 9 noiembrie 2010 şi înregistrat la comisie cu nr.23/273 din 9 noiembrie 2010.

Conform prevederilor art.75 alin.(1) şi (3) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Avizul comisiei urmează să fie trimis Comisiei pentru administraţie publică, amenajarea teritoriului şi echilibru ecologic, care este sesizată în fond.
Proiectul de lege provine dintr-o propunere legislativă şi are ca obiect de reglementare includerea în textul ordonanţei a unor prevederi privind interzicerea construirii unor instalaţii care gestionează sau depozitează deşeuri industriale la o distanţă mai mică de 20 de km de linia de ţărm a Mării Negre, la limita ariilor protejate din reţeaua Natura 2000, precum şi în perimetrul administrativ-teritorial al aglomerărilor urbane sau zonelor rurale.

Senatul în calitate de primă Cameră sesizată, a adoptat acest proiect de lege  în şedinţa din 15 septembrie 2010.

Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr.638/21.05.2010.
Guvernul, prin punctul său de vedere nr.1878 din 16 iulie 2010, nu susţine adoptarea acestei iniţiative legislative.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 17.11.2010.
În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de Senat.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian Iancu
Consilier parlamentar, Ioan Bivolaru

